ΟΙ ΠΕΡΙ ΤΗΣ ΔΙΕΘΝΟΥΣ ΣΥΜΒΑΣΕΩΣ ΠΕΡΙ ΑΣΦΑΛΕΙΑΣ ΤΗΣ ΑΝΘΡΩΠΙΝΗΣ 
ΖΩΗΣ ΣΤΗ ΘΑΛΑΣΣΑ (ΚΥΡΩΤΙΚΟΙ) ΚΑΙ ΠΕΡΙ ΣΥΝΑΦΩΝ ΘΕΜΑΤΩΝ 
ΝΟΜΟΙ ΤΟΥ 1985 ΕΩΣ 2012

Κανονισμοί δυνάμει του άρθρου 11(β)

	77 του 1985
32 του 1989
24(ΙΙΙ) του 1997
10(ΙΙΙ)του 2001
52(III) του 2004
24(III) του 2006
9(ΙΙΙ) του2009
15(ΙΙΙ) του 2012.
	Το Υπουργικό Συμβούλιο, ασκώντας τις εξουσίες που του παρέχει το άρθρο 11(β) των περί της Διεθνούς Συμβάσεως περί Ασφάλειας της Ανθρώπινης Ζωής στη Θάλασσα (Κυρωτικών) και περί Συναφών Θεμάτων Νόμων του 1985 έως 2012 εκδίδει τους ακόλουθους Κανονισμούς:

	
	

	Συνοπτικός τίτλος.
	1. Οι παρόντες Κανονισμοί θα αναφέρονται ως οι περί Απαγόρευσης Απόπλου Σκαφών λόγω Δυσμενών Καιρικών και Θαλάσσιων Συνθηκών Κανονισμοί του 2026.

	
	

	Ερμηνεία.
	2. Στους παρόντες Κανονισμούς, εκτός αν από το κείμενο προκύπτει διαφορετική έννοια -

	
	

	Επίσημη
Εφημερίδα,
Παράρτημα
Τρίτο (Ι):
27.7.2012
	«ακτοπλοϊκό επιβατηγό σκάφος» έχει την έννοια που αποδίδεται στον όρο αυτό από τους περί Ακτοπλοϊκών και Άλλων Επιβατηγών Σκαφών Κανονισμούς του 2012·

	
	

	
	«αλλοδαπό σκάφος» σημαίνει σκάφος το οποίο είναι νηολογημένο ή εγγεγραμμένο σε νηολόγιο ή μητρώο κράτους άλλου από τη Δημοκρατία·

	
	

	
	«Γενικός Διευθυντής» σημαίνει τον Γενικό Διευθυντή του Υφυπουργείου Ναυτιλίας και περιλαμβάνει τον εκτελούντα χρέη Γενικού Διευθυντή του Υφυπουργείου Ναυτιλίας και τους εξουσιοδοτημένους από αυτόν λειτουργούς·

	
	

	
	«Δημοκρατία» σημαίνει την Κυπριακή Δημοκρατία·

	
	

	
	«Διευθυντής του Τμήματος Μετεωρολογίας» σημαίνει τον Διευθυντή του Τμήματος Μετεωρολογίας του Υπουργείου Γεωργίας, Αγροτικής Ανάπτυξης και Περιβάλλοντος και περιλαμβάνει τον εκτελούντα χρέη Διευθυντή και τους εξουσιοδοτημένους από αυτόν λειτουργούς· 

	
	

	
	«επίσημο μετεωρολογικό δελτίο» σημαίνει την πρόγνωση για τη Θαλάσσια Περιοχή της Κύπρου (Δελτίο Θαλάσσης) που εκδίδεται τέσσερις (4) φορές ημερησίως από το Τμήμα Μετεωρολογίας του Υπουργείου Γεωργίας, Αγροτικής Ανάπτυξης και Περιβάλλοντος και δημοσιεύεται στην επίσημη ιστοσελίδα του Τμήματος Μετεωρολογίας, και το οποίο περιλαμβάνει, ανά θαλάσσια περιοχή, πληροφορίες σχετικά με την ένταση του ανέμου και την κατάσταση της θάλασσας και αφορά τη θαλάσσια περιοχή σε απόσταση μέχρι οκτώ (8) χιλιομέτρων από τις ακτές της Κυπριακής Δημοκρατίας· 

	
	

	


45 του 1963
32 του 1965
82 του 1968
62 του 1973
102 του 1973
42 του 1979
25 του 1980
14 του 1982
57 του 1986
64 του 1987
28(Ι) του 1995
37(Ι) του 1996
138(I) του 2003
169(I) του 2004
108(I) του 2005
186(I) του 2020.

Εφημερίδα
Κυβερνήσεως,
Παράρτημα
Τρίτο:
1.12.1955. 
	«κυπριακό σκάφος» σημαίνει σκάφος που είναι εγγεγραμμένο είτε στο Νηολόγιο Κυπριακών Πλοίων και φέρει τη σημαία της Δημοκρατίας, δυνάμει των διατάξεων των περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμων του 1963  μέχρι 2020, είτε στο Μητρώο Μικρών Σκαφών  που τηρείται από το Υφυπουργείο Ναυτιλίας δυνάμει των περί Εκτάκτων Εξουσιών (΄Ελεγχος Μικρών Σκαφών)  Κανονισμών του 1955∙

	
	

	73(Ι) του 2004
94(Ι) του 2005
28(Ι) του 2006
73(Ι) του 2006
153(Ι) του 2006
93(Ι) του 2008
36(Ι) του 2010
169(Ι) του 2011
52(Ι) του 2012
115(Ι) του 2012
4(Ι) του 2013
84(Ι) του 2015
64(Ι) του 2016
99(Ι) του 2016
114(Ι) του 2016
4(Ι) του 2018
66(Ι) του 2018
51(Ι) του 2019
101(Ι) του 2019
162(Ι) του 2019
4(Ι) του 2021
18(Ι) του 2021
42(Ι) του 2021
146(Ι) του 2021
198(Ι) του 2021
93(Ι) του 2022
175(Ι) του 2022
176(Ι) του 2022
29(Ι) του 2023
  53(I) του 2026.
	«μέλος της Αστυνομίας» έχει την έννοια που αποδίδεται στον όρο αυτό από το εδάφιο (1) του άρθρου 2 του περί Αστυνομίας Νόμου·

	
	

	
	«μήκος σκάφους» σημαίνει το μήκος του σκάφους το οποίο αναγράφεται στο πιστοποιητικό νηολόγησης ή στο πιστοποιητικό εγγραφής σκάφους·

	
	

	
	«σκάφος» σημαίνει σκάφος παντός τύπου το οποίο δεν εμπίπτει στο πεδίο εφαρμογής της Σύμβασης SOLAS·

	
	

	


	«Σύμβαση SOLAS» σημαίνει τη Διεθνή Σύμβαση για την Ασφάλεια της Ανθρώπινης Ζωής στη Θάλασσα, όπως ισχύει στην Κυπριακή Δημοκρατία δυνάμει των περί της Διεθνούς Συμβάσεως περί Ασφάλειας της Ανθρώπινης Ζωής στη Θάλασσα (Κυρωτικών) και περί Συναφών Θεμάτων Νόμων του 1985 έως 2012·

	
	

	
	«τόπος καταφυγής» σημαίνει οποιαδήποτε φυσικά ή τεχνητά προφυλαγμένη περιοχή που μπορεί να χρησιμοποιείται ως καταφύγιο από σκάφος σε συνθήκες που δυνατόν να θέσουν σε κίνδυνο την ασφάλειά του·

	
	

	


123(Ι) του 2017
15(Ι) του 2023.
	«Υφυπουργός Ναυτιλίας» σημαίνει τον Υφυπουργό Ναυτιλίας παρά τω Προέδρω ο οποίος διορίζεται και ασκεί τις εξουσίες και αρμοδιότητες που ανατίθενται σε αυτόν κατά τα διαλαμβανόμενα στον περί της Ίδρυσης Υφυπουργείου Ναυτιλίας και περί Διορισμού Υφυπουργού Ναυτιλίας παρά τω Προέδρω και Συναφών Θεμάτων Νόμο.

	
	

	Πεδίο εφαρμογής.
	3.-(1) Οι παρόντες Κανονισμοί εφαρμόζονται σε –

	
	

	
	
	(α)	κυπριακά σκάφη, 

	
	
	

	
	
	(β)	αλλοδαπά σκάφη τα οποία βρίσκονται στην επικράτεια της Δημοκρατίας,


	
	 ολικής χωρητικότητας μικρότερης των 300 μονάδων,

	
	
	
	(γ)	κυπριακά ακτοπλοϊκά επιβατηγά σκάφη, και

	
	

	
	(δ)	αλλοδαπά ακτοπλοϊκά επιβατηγά σκάφη τα οποία βρίσκονται στην επικράτεια της Δημοκρατίας,





	
	ανεξαρτήτως ολικής χωρητικότητας.


	
	(2) Οι παρόντες Κανονισμοί δεν εφαρμόζονται στα ακόλουθα:
(α)  πολεμικά σκάφη·
(β) σκάφη που είτε ανήκουν στη Δημοκρατία είτε τυγχάνουν εκμετάλλευσης από τη Δημοκρατία·  
(γ) τηρουμένων των υποπαραγράφων (γ) και (δ) της παραγράφου (1), σκάφη ολικής χωρητικότητας ίσης ή μεγαλύτερης των 300 μονάδων·
(δ) σκάφη που συμμετέχουν σε επιχείρηση έρευνας και διάσωσης, κατόπιν οδηγιών ή έγκρισης του Κέντρου Συντονισμού Έρευνας και Διάσωσης του Υπουργείου Άμυνας.

	
	

	Υπεροχή των διατάξεων των παρόντων Κανονισμών.
Επίσημη Εφημερίδα, Παράρτημα Τρίτο (Ι): 6.3.2026.
	4.     Σε περίπτωση σύγκρουσης μεταξύ των διατάξεων των παρόντων Κανονισμών και των διατάξεων των περί Ακτοπλοϊκών και Άλλων Επιβατηγών Σκαφών Κανονισμών του 2012 ή των περί Ναυσιπλοΐας Αναψυχής στη Δημοκρατία (Γενικές Ρυθμίσεις) Κανονισμών του 2026 ή οποιασδήποτε άλλης συναφούς ισχύουσας νομοθετικής ή κανονιστικής διάταξης, αναφορικά με την απαγόρευση απόπλου ή χρήσης σκάφους λόγω δυσμενών καιρικών ή θαλάσσιων συνθηκών, υπερισχύουν οι διατάξεις των παρόντων Κανονισμών.

	
	

	Απαγόρευση απόπλου λόγω δυσμενών καιρικών και θαλάσσιων συνθηκών.
	5.-(1) Απαγορεύεται σε σκάφος στο οποίο εφαρμόζονται οι παρόντες Κανονισμοί, ο απόπλους από τα λιμάνια, λιμενικές εγκαταστάσεις, αλιευτικά καταφύγια, μαρίνες και χώρους ελλιμενισμού σκαφών αναψυχής της Δημοκρατίας όταν, σύμφωνα με εν ισχύι επίσημο μετεωρολογικό δελτίο, προβλέπονται δυσμενείς καιρικές και θαλάσσιες συνθήκες, κατά τα οριζόμενα στον ακόλουθο Πίνακα:


	Μήκος σκάφους 
(σε μέτρα (μ))
	Ένταση ανέμου 
(Δύναμη Μποφόρ (Bft))

	Κατάσταση θάλασσας
(κατ’ ελάχιστη κατάσταση)

	έως 9 μ 
	5 και άνω
	κυματώδης

	9,01- 25 μ
	6 και άνω
	κυματώδης 

	25,01–40 μ
	7 και άνω
	κυματώδης έως πολύ κυματώδης

	40,01–75 μ
	8 και άνω
	πολύ κυματώδης έως τρικυμιώδης

	άνω των 75 μ
	9 και άνω
	τρικυμιώδης



        Νοείται ότι, η απαγόρευση ισχύει όταν, σύμφωνα με εν ισχύι επίσημο μετεωρολογικό δελτίο, πληρούνται και οι δύο παράμετροι του πιο πάνω Πίνακα, δηλαδή η προβλεπόμενη ένταση του ανέμου και η προβλεπόμενη κατάσταση της θάλασσας.

(2) Η κατά την παράγραφο (1) απαγόρευση δεν εφαρμόζεται  σε ιστιοφόρα ή αγωνιστικά ιστιοπλοϊκά σκάφη τα οποία συμμετέχουν σε εθνικές ή διεθνείς αθλητικές διοργανώσεις. 

(3) Σκάφος το οποίο, κατά τον χρόνο έναρξης ισχύος απαγόρευσης απόπλου δυνάμει του παρόντος Κανονισμού, βρίσκεται εκτός λιμανιού, λιμενικής εγκατάστασης, αλιευτικού καταφυγίου, μαρίνας ή χώρου ελλιμενισμού σκαφών αναψυχής, υποχρεούται να παραμείνει σε ασφαλή τόπο καταφυγής ή να κατευθυνθεί άμεσα προς το πλησιέστερο ασφαλές λιμάνι, λιμενική εγκατάσταση, αλιευτικό καταφύγιο, μαρίνα ή χώρο ελλιμενισμού και να συμμορφώνεται προς τις ανακοινώσεις του Παράκτιου Σταθμού ΚΥΠΡΟΣ ΡΑΔΙΟ του Κέντρου Συντονισμού Έρευνας και Διάσωσης του Υπουργείου Άμυνας και των μελών της Αστυνομίας.

(4) Ο Διευθυντής του Τμήματος Μετεωρολογίας διαβιβάζει χωρίς καθυστέρηση στον Γενικό Διευθυντή κάθε επίσημο μετεωρολογικό δελτίο, ή επικαιροποίησή του, στο οποίο προβλέπονται συνθήκες που αντιστοιχούν στα μετεωρολογικά κριτήρια της παραγράφου (1), προσδιορίζοντας τις επηρεαζόμενες θαλάσσιες περιοχές και το χρονικό διάστημα για το οποίο προβλέπονται οι συνθήκες αυτές. Με τον ίδιο τρόπο διαβιβάζεται κάθε μεταγενέστερη ενημέρωση που μεταβάλλει τα ανωτέρω στοιχεία.
(5) Ο Γενικός Διευθυντής, βάσει των στοιχείων που διαβιβάζονται δυνάμει της παραγράφου (4), μεριμνά χωρίς καθυστέρηση για τη γνωστοποίηση της απαγόρευσης απόπλου, καθώς και κάθε τροποποίησης ή λήξης της, σύμφωνα με τον παρόντα Κανονισμό. Η γνωστοποίηση προσδιορίζει τις επηρεαζόμενες περιοχές, τις κατηγορίες σκαφών στις οποίες εφαρμόζεται η απαγόρευση και τον χρόνο έναρξης και λήξης της.
(6) Η γνωστοποίηση γίνεται με ανακοίνωση τύπου που εκδίδει ο Γενικός Διευθυντής, η οποία διαβιβάζεται αμέσως στην Αστυνομία, στο Κέντρο Συντονισμού Έρευνας και Διάσωσης του Υπουργείου Άμυνας και στις αρμόδιες αρχές και στους διαχειριστές λιμανιών, λιμενικών εγκαταστάσεων, αλιευτικών καταφυγίων, μαρίνων και χώρων ελλιμενισμού σκαφών αναψυχής.  Οι αρχές και οι διαχειριστές οφείλουν να παρακολουθούν τις γνωστοποιήσεις και να ενημερώνουν χωρίς καθυστέρηση τα ελλιμενισμένα και αγκυροβολημένα σκάφη στους χώρους αρμοδιότητάς τους. 
(7) Για την ενημέρωση των ναυτιλλομένων, η γνωστοποίηση μεταδίδεται επίσης μέσω του Παράκτιου Σταθμού ΚΥΠΡΟΣ ΡΑΔΙΟ του Κέντρου Συντονισμού Έρευνας και Διάσωσης του Υπουργείου Άμυνας, σε τακτά χρονικά διαστήματα, ή έκτακτα όποτε απαιτηθεί, στον ασύρματο VHF/FM MARINE και  με έκδοση αγγελίας προς ναυτιλλομένους στο σύστημα NAVTEX του Παγκόσμιου Συστήματος Ασφάλειας Ναυσιπλοΐας (GMDSS).

	
	

	Υποχρέωση χειριστή/ κυβερνήτη.

	6.  Ο χειριστής ή ο κυβερνήτης σκάφους, κατά περίπτωση, έχει υποχρέωση να ενημερώνεται για το εν ισχύι επίσημο μετεωρολογικό δελτίο πριν από κάθε απόπλου και να μη θέτει,  λαμβανομένων υπόψη των επικρατουσών ή αναμενόμενων καιρικών και θαλάσσιων συνθηκών, σε κίνδυνο την ασφάλεια του σκάφους και των επιβαινόντων και να συμμορφώνεται με τις πρόνοιες των παρόντων Κανονισμών.

	
	

	Παρακολούθηση και επιβολή.
	7.-(1) Ο Αρχηγός Αστυνομίας και τα μέλη της Αστυνομίας μεριμνούν για την παρακολούθηση και επιβολή των παρόντων Κανονισμών.

(2) Για τους σκοπούς της παραγράφου (1), η Αστυνομία συνεργάζεται, κατά περίπτωση, με την Αρχή Λιμένων Κύπρου, το Τμήμα Αλιείας και Θαλασσίων Ερευνών του Υπουργείου Γεωργίας, Αγροτικής Ανάπτυξης και Περιβάλλοντος, το Υφυπουργείο Ναυτιλίας, το Κέντρο Συντονισμού Έρευνας και Διάσωσης του Υπουργείου Άμυνας, τους ιδιοκτήτες ή διαχειριστές μαρίνων και τους διαχειριστές λιμενικών εγκαταστάσεων.

(3) Μέλος της Αστυνομίας δύναται να συλλάβει, χωρίς ένταλμα σύλληψης, οποιοδήποτε πρόσωπο παραβαίνει  ή παρακωλύει την εφαρμογή της απαγόρευσης απόπλου που επιβάλλεται δυνάμει του Κανονισμού 5.

	
	

	Ποινικό αδίκημα. 
	8. Οποιοσδήποτε παραβαίνει ή παραλείπει να συμμορφωθεί με τις πρόνοιες των παραγράφων (1) και (3) του Κανονισμού 5, είναι ένοχος αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τα δύο (2) έτη ή σε χρηματική ποινή που δεν υπερβαίνει τις οκτώ χιλιάδες πεντακόσια ευρώ (€8.500) ή και στις δύο αυτές ποινές. 

	
	

	Διοικητικό
πρόστιμο.

	9.    Ανεξαρτήτως εάν συντρέχει περίπτωση ποινικής ευθύνης δυνάμει άλλης νομικής διάταξης, οποιαδήποτε παράβαση των προνοιών των παραγράφων (1) και (3) του Κανονισμού 5,  υπόκειται σε επιβολή διοικητικού προστίμου σύμφωνα με τις διατάξεις των άρθρων 8 και 8Α των περί της Διεθνούς Συμβάσεως περί Ασφάλειας της Ανθρώπινης Ζωής στη Θάλασσα (Κυρωτικών) και περί Συναφών Θεμάτων Νόμων του 1985 έως 2012.

	
	

	Έκδοση γνωστοποίησης.
	10.   Ο Υφυπουργός Ναυτιλίας, σε συνεργασία με άλλες εμπλεκόμενες αρχές της Δημοκρατίας, δύναται, όπου κρίνεται αναγκαίο, να εκδίδει γνωστοποίηση για τη ρύθμιση διαδικασιών εφαρμογής των παρόντων Κανονισμών, η οποία δημοσιεύεται στην Επίσημη Εφημερίδα της Δημοκρατίας.



2

